૧૪ ફરીથી શિક્ષકનો વિચાર કરો. તેમને ખબર છે કે પેલો વિદ્યાર્થી અને તેના દોસ્તો ખોટા છે. પણ જો પોતે તેઓને મોકો આપશે, તો આખા ક્લાસને ફાયદો થશે. કેવી રીતે? જ્યારે પેલા વિદ્યાર્થીઓ અઘરો દાખલો નહિ ગણી શકે, ત્યારે બાકીના વિદ્યાર્થીઓને ખાતરી થઈ જશે કોણ સાચું ને કોણ ખોટું. તેઓને શિક્ષકમાં પણ ભરોસો બેસી જશે કે શિક્ષક એકલા જ શીખવી શકે છે. પછી શિક્ષક પેલા વિદ્યાર્થીઓને સજા કરવા ક્લાસમાંથી કાઢી મૂકે, તોયે કોઈ નહિ કહે કે ‘કેમ આવું કર્યું.’ એ જ રીતે, શેતાન અને તેના દુષ્ટ દૂતોને યહોવાએ સમય આપ્યો છે. તેઓ પોતાનો આરોપ સાબિત નહિ કરી શકે ત્યારે, લોકો અને સ્વર્ગદૂતો સચ્ચાઈ જાણી જશે. સર્વ જોઈ શકશે કે શેતાન અને તેના સાથી જૂઠા છે. માણસ માણસ પર સારી રીતે રાજ ચલાવી શકતો નથી, લોકોનું ભલું કરી શકતો નથી. ઈશ્વરભક્ત યર્મિયાની વાત તેઓએ પણ સ્વીકારવી પડશે: “હે યહોવા, હું જાણું છું કે મનુષ્યનો માર્ગ પોતાના હાથમાં નથી. પોતાનાં પગલાં ગોઠવવાં એ ચાલનાર મનુષ્યનું કામ નથી.”—યર્મિયા ૧૦:૨૩.